《夜宿东岩寺》
宋代·傅权

夜宿给孤园，悠然魂欲仙。
恐惊沙上月，莫吸石间泉。
露落萤初度，风回鹤欲眠。
更瞻峰岭气，非雾复非烟。

作者简介：傅权，字次道，南城（今属江西）人。神宗熙宁三年（一○七○）进士，官建宁军观察推官。学者称东岩先生。曾巩尝称扬其诗（《元丰类稿》卷一六《回傅权书》）。事见《江西诗徵》卷一○。今录诗四首。